b'\n_START_ARTICLE_\nTrys San Marino bok\xc5\xa1tai\n_START_PARAGRAPH_\nTrys San Marino bok\xc5\xa1tai yra bok\xc5\xa1t\xc5\xb3 grup\xc4\x97 ma\xc5\xbeoje Europos valstyb\xc4\x97je San Marine. Jie yra trijose Titano kalno vir\xc5\xa1\xc5\xabn\xc4\x97se, sostin\xc4\x97je, kuri irgi vadinasi San Marinas, ir yra pavaizduoti \xc5\xa1alies v\xc4\x97liavoje ir herbe. San Marine taip pat yra tortas, vadinamas La Torta Di Tre Monti (Trij\xc5\xb3 kaln\xc5\xb3/bok\xc5\xa1t\xc5\xb3 tortas) kaip regiono simbolis. Tai sluoksniuotas vaflinis tortas, aplietas \xc5\xa1okoladu. Trys San Marino bok\xc5\xa1tai pavaizduoti ant San Marino eur\xc5\xb3 monet\xc5\xb3\n_START_SECTION_\nPirmasis bok\xc5\xa1tas\n_START_PARAGRAPH_\nGuaita yra seniausias i\xc5\xa1 trij\xc5\xb3 bok\xc5\xa1t\xc5\xb3 ir \xc5\xbeymiausias, pastatytas XI a. ir trumpai buvo naudotas kaip kal\xc4\x97jimas. Benvenuto da Imola pavadino \xc5\xa1\xc4\xaf bok\xc5\xa1t\xc4\x85 Mirabile Fortilitium (Nuostabioji tvirtov\xc4\x97) . Bok\xc5\xa1tas daugyb\xc4\x99 kart\xc5\xb3 rekonstruotas, paskutin\xc4\xaf kart\xc4\x85 1930 m. ir nuo to laiko lankomas turist\xc5\xb3.\n_START_SECTION_\nAntrasis bok\xc5\xa1tas\n_START_PARAGRAPH_\n\xc4\x8cesta yra ant auk\xc5\xa1\xc4\x8diausios Titano kalno vir\xc5\xa1\xc5\xabn\xc4\x97s. 1956 m. bok\xc5\xa1te \xc5\xa0ventojo Marino garbei \xc4\xafkurtas muziejus. Bok\xc5\xa1tas pastatytas XIII a.\n_START_SECTION_\nTre\xc4\x8diasis bok\xc5\xa1tas\n_START_PARAGRAPH_\nMontal\xc4\x97 yra \xc5\xbeemiausioje Titano kalno vir\xc5\xa1\xc5\xabn\xc4\x97je. \xc5\xa0is bok\xc5\xa1tas, prie\xc5\xa1ingai nei kiti, n\xc4\x97ra atviras visuomenei. Jis pastatytas XIV a.'